open-index/open-wikipedia-markdown huggingface dataset:
Krymo astrofizikos observatorija

**Krymo observatorija** – observatorija Ukrainoje, Krymo pusiasalyje, Naučno gyvenvietėje. Observatorija yra 12 km į rytus nuo Bachčisarajaus. Įsteigta 1946 m.

Observatorijoje sumontuoti šie teleskopai: 2,6 m, 1,25 m, 1,2 m ir 1,0 m skersmens reflektoriai, 50 cm Maksutovo sistemos teleskopas, yra keli Saulės tyrimams skirti teleskopai.

Observatorija turi filialą prie Simeizo, kur anksčiau buvo visa observatorija (įsteigta 1908 m.). Simeizo gyvenvietėje yra 22 m skersmens radioteleskopas. Simeizo observatorijoje nuo 1968 iki 1974 m. naudotas Vilniaus universiteto observatorijos 48 cm teleskopas.

## Nuorodos
* CrAO's website
Mažmožių Dievas

**Mažmožių Dievas** () – pirmasis indų rašytojos Arundhati Roy romanas. Tai istorija apie broliškų dvynių vaikystės patyrimus. Knygoje nupasakojama kaip maži dalykai gyvenime gali daryti įtaką žmonių elgsenai ir jų pačių gyvenimui. Romanas 1997 m. apdovanotas Bookerio premija.

Rašytojai prireikė ketverių metų užbaigti šią knygą 1996 m. Knyga išleista 21 šalyje.

Nors knyga plačiai liaupsinta, jos turinys visgi susilaukė kritikos dėl daugiažodiškumo ir pateikiamų ginčytinų dalykų.

## Išnašos
Lapkotis

**Lapkotis** – lapo dalis, jungianti lapalakštį su stiebu. Lapkotis suteikia lapalakščiui daugiau judrumo, jam leidžia sukiotis ir efektyviau gaudyti šviesą.

Lapkočio vidinė sandara paprastai artima stiebo sandarai. Lapkotis šonuose gali turėti prielapius. Sustorėjusi lapkočio dalis, kuria lapas tvirtinasi prie stiebo, vadinama pentimi. Tipiškas pentis turi kaštono, klevo, ąžuolo, uosio lapai.

Lapkočius turintys lapai vadinami *kotuotais lapais*, o jų neturintys – *bekočiais lapais*.

Kartais lapkočiai gali būti pakitę ir virtę filodžiais.

Kai kurių augalų lapkočiai yra valgomi (pvz., burokėlių, lapinių burokėlių) ar net yra pagrindinė valgomoji dalis (rabarbarai).


Image:Armoracia_rusticana_ies.jpg|Valgomojo krieno (*Armoracia rusticana*) lapkočio pjūvis
Image:Plantago lanceolata7 ies.jpg|Nutrauktas siauralapio gysločio (*Plantago lanceolata*) lapkotis. Matyti kyšantys indų kūleliai.
Image:Nymphaea ies.jpg|Vandens lelijos (*Nymphea*) lapkočio skerspjūvis. Matyti oro takai.
Image:Rheum rhabarbarum ies.jpg|Rabarbaro (*Rheum rhabarbarum*) lapkočio pjūvis. 
Image:Rheum rhabarbarum.2006-04-27.uellue.jpg|Rabarbaro lapkočiai yra valgomi, iš jų verdamas kompotas, kisielius, uogienė.
Karnitinas

**Karnitinas**, kitaip dar **L-karnitinas** – natūralus, į B grupės vitaminus panašus junginys, kuris padidina ląstelių membranų pralaidumą riebiosioms rūgštims. Karnitinas padeda transportuoti šias rūgštis į mitochondrijas, kuriose jos yra panaudojamos energijai gauti. Kartais naudojamas kaip maisto papildas.

## Formulė
Karnitino formulė: C7H15NO3.

## Poveikis organizmui
Karnitinas į žmogaus organizmą pakliūna su maistu, daugiausia jo yra raudonoje mėsoje (jautiena, kiauliena) ir pieno produktuose. Kiti natūralūs kartinino šaltiniai yra riešutai ir sėklos (pvz., moliūgų, saulėgrąžų, sezamo), ankštiniai (pupelės, žirniai, lęšiai, žemės riešutai), daržovės (šparagai, brokoliai, Briuselio kopūstai, česnakai, petražolės, artišokai), vaisiai (abrikosai, bananai), grūdai (grikiai, kukurūzai, avižos, ryžiai, soros, rugiai, kviečių gemalai). Be to, organizmas pats sugeba sintetinti karnitiną iš amino rūgščių – lizino ir metionino, padedant vitaminams C, B6 bei geležies mikroelementui. Galutinis karnitino sintezės etapas vyksta kepenyse, inkstuose bei smegenyse, nes tik šie audiniai turi tam reikalingus fermentus.

Dėl įvairių priežasčių karnitino gali pasigaminti nepakankamai, pvz., augančiame organizme, įvairaus maisto stokojančioje dietoje ar nepakankamai besimaitinantiems, daug sportuojantiems ar intensyviai dirbantiems žmonėms. Karnitino daugiau reikia esant stresui, ilgalaikei įtampai, vartojant daug riebalų. Karnitinas yra svarbi maistinė medžiaga, aprūpinanti energija širdį ir raumenis.

Organizmui stokojant karnitino:
* Sumažėja fizinis aktyvumas;
* Vargina nuovargis, išsekimas;
* Susilpnėja riebalų apykaita;
* Atsiranda viršsvoris;
* Puola įvairios infekcijos bei kamuoja virusai;
* Gali išsivystyti augimo ar vystymosi sutrikimai.

Pagrindinė karnitino funkcija yra riebalų oksidacijos stimuliavimas, todėl riebalai yra sudeginami ir neleidžiama jiems kauptis. Dėl to neatsiranda viršsvorio.

Karnitino perteklius pašalinamas su šlapimu.

## Naudojimas

### Lieknėjimas
Karnitinas tinka norintiems kontroliuoti kūno svorį. Vartojant karnitiną taip pat reikia mažinti suvartojamų kalorijų skaičių ir derinti tai su fizine veikla. Karnitinas tik paspartina maisto riebalų deginimą ir sumažina alkio pojūtį.

### Sportas
Karnitinas pagerina kraujo apytaką ir raumenų aprūpinimą deguonimi. Po intensyvaus fizinio krūvio padeda greičiau atsigauti organizmui, skatina baltymų sintezę, raumenų masės formavimąsi.

## Dozavimas
Karnitino rekomenduojama dozė yra 300-1000 mg per dieną. Nepatartina vartoti vakare, nes gali būti sunkiau užmigti, nes karnitinas pasižymi poveikiu, didinančiu žmogaus aktyvumą.

## Nuorodos
*
Gintautas Dainys

**Gintautas (Gintas) Dainys** (g. 1969 m. liepos 22 d. Rokiškio raj. – 2005 m. spalio 15 d.) – fotografas, operatorius, menininkas, fotomenininkų sąjungos narys, surengęs daug fotografijos parodų, dalyvavęs įvairiose meno akcijose.

## Nuorodos
* Gintauto Dainio interviu
* Gintauto Dainio nuotraukos 
* Gintauto Dainio nuotraukos ir laiškai
Berlyno teatras

**Berlyno teatras** (*Berliner Theater*) – istorinis teatras Vokietijos sostinėje (adresas - *Charlottenstraße 90/92*), gyvavęs iki 1936 m. Kaip operetėms skirtas teatras bei Žydų kultūros sąjungos (*[[Jüdischer Kulturbund]]*) renginių vieta XX amžiaus 4 dešimtmetyje.

Pastatas pradžioje buvo iš lentų sukalta uždara pakyla, kurią kaip areną renginiams, pasirodymams naudojo Renco cirkas nuo 1850 m. Persikėlus Rencui, teatrą perėmė impresarijus Rudolf Cerf ir ten 1852 metais įkūrė Karališkąjį miesto teatrą (*Königsstädtisches Theater*).
Amsterdamo konservatorija

**Amsterdamo konservatorija** (*Conservatorium van Amsterdam*, **CvA**) – aukštoji muzikos mokykla Amsterdame, Amsterdamo aukštosios meno mokyklos (*Amsterdamse Hoogeschol voor de Kunsten*) padalinys. Susikūrė apsijungus daugeliui muzikos mokyklų. 1884 metais įkurtoji *Amsterdamsch Conservatorium*, 1920 metais - *Conservatorium van de verenigung Muzieklyceum* ir *[[Haarlem]] Muzieklyceum* 1976 metais į *Sweelinck Conservatorium*. Ši susijungė 1994 metais su *[[Hilversum]] Conservatorium* į dabartinę Amsterdamo konservatoriją.

Konservatorijoje dėstomi dalykai yra klasikinė muzika, džiazas, populiaroji muzika, senoji muzika, operos ir muzikos pedagogika.

## Nuorodos
* Oficiali svetainė
Supernovos liekana

**Supernovos liekana** – pluoštinis dujų ūkas, kuris paprastai susidaro iš supernovos sprogimo metu išmestos medžiagos.

Supernovų liekanos skleidžia sinchrotroninį spinduliavimą (nuo radijo bangų iki gama spindulių). Yra žinoma daugiau kaip 100 supernovų liekanų, nes jos plisdamos kosmine erdve vis labiau retėja ir per ~100 000 m. gali visiškai išsisklaidyti tarpžvaigždinėje erdvėje. Supernovos liekanos centre lieka neutroninė žvaigždė, kuri retsykiais būna pulsaru. Sprogus I tipo supernovai (baltajai nykštukei dvinarėje žvaigždžių sistemoje) susidaro burbulo formos liekana, o sprogstant II tipo supernovai (didelės masės žvaigždei) susidaro pilnaviduris pluoštinis ūkas. Pirmoji supernovos liekana buvo Krabo ūkas.
Liublianos muzikos akademija

**Liublianos muzikos akademija** () - viena iš 3 aukštųjų meno mokyklų Liublianoje, Liublianos universiteto padalinys, vienintelė muzikos akademija Slovėnijoje. Liublianos muzikos akademija įkurta 1939 m. Jos pirmtakė - Liublianos muzikos konservatorija. Pirmasis rektorius - Julij Betetto.

Greta daugelio slovėnų kompozitorių, dirigentų ir muzikos pedagogų čia studijavo ir nemažai muzikų užsienio.

## Dekanai
* Julij Betetto (1933*–1940)
* Anton Trost (1940–1942)
* Leon Pfeifer
* Lucijan Marija Škerjanc (1946–1947)
* Franjo Schiffer
* Karlo Rupel (1949–1951 und 1962–1968)
* Janko Ravnik (1951–1955)
* Marijan Lipovšek (1968–1970)
* Mihael Gunzek (1976–1979)
* Dane Škerl (–1986)
* Marjan Gabrijelčič (1986–1994)
* Dejan Bravničar (1994–2002)
* Pavel Mihelčič (nuo 2002).

## Nuorodos
* Oficialus Liublianos muzikos akademijos tinklalapis
Ispanijos karalius

**Ispanijos karalius** () – bendras Ispanijos Karalystės valdovų monarchų pavadinimas.

## Pirmtakai
Ispanijos karalystės valdovų pirmtakais buvo:
* Vestgotų karaliai,
* Galisijos svebų karaliai,
* Astūrijos karaliai,
* Aragono karaliai,
* Kastilijos karaliai,
* Leono karaliai,
* Navaros karaliai.

## Istorija

Ispanijos karalystė faktiškai susikūrė 1492 m. sausio 2 d., kai Kastilijos ir Leono karaliai Izabelė Katalikė ir Ferdinandas II Katalikas, taip pat ir Aragono karalius, užėmė Grenadą ir užbaigė Rekonkistą. Ferdinando ir Izabelės valdoma Ispanija apėmė visą Iberijos pusiasalį, išskyrus Portugaliją. Jie valdė Balearų, Sicilijos, Sardinijos salas, Neapolio karalystę Apeninų pusiasalyje. K. Kolumbui 1492 m. spalio 12 d. atradus Ameriką, Ispanija iki XVI a. vidurio užėmė ir kolonizavo didesniąją Pietų ir Vidurio Amerikos dalį.

Ferdinandui mirus sostas atiteko jo dukters Joanos ir Pilypo Habsburgo sūnui Karoliui I, kuris ir laikomas pirmuoju vieningos Ispanijos karaliumi.

## Ispanijos karalystės valdovai

## Taip pat skaitykite
* Ispanijos karaliai.

## Šaltiniai
Iššikis

**Iššikis** () – miestelis Hadzu apskrityje, Aičio prefektūroje, Japonijoje. 2008 m. vasario 1 d. čia gyveno 24 265 gyventojų.

Miestelis šiaurėje ribojasi su Nišiju, rytuose – su Kira.

## Miestelio simboliai
Oficiali miestelio gėlė – tikrasis gvazdikas, medis – Tunbergo pušis.

## Nuorodos
* Oficiali svetainė  (japonų k.)
Ketė

**Ketė** () – upė Rusijoje, Sibire; Obės dešinysis intakas. Prasideda Krasnojarsko krašte, susiliejus Mažajai ir Didžiajai Ketei. Teka į vakarus Tomsko sritimi per Vakarų Sibiro lygumą. Į Obę įteka dviem atšakomis: Togūru (kuris įteka netoli Kolpaševo) ir Kete (kuri teka lygiagrečiai su Obe ir įteka ties Narymu).

Didžiausi intakai: Mendelis, Jelovaja (kairieji), Lomovataja, Orlovka, Lisica, Jeltyreva (dešinieji).

Upė užšąla nuo spalio pabaigos, lapkričio pradžios iki gegužės pradžios. Laivuojama 737 km nuo žiočių ruože.

Ketės baseine gyvena ketų tauta.

## Šaltiniai
Karasukas

**Karasukas** () – miestas Rusijoje, Novosibirsko srityje; rajono centras. Išsidėstęs 378 km į pietvakarius nuo Novosibirsko, prie Karasuko upės, netoli Altajaus krašto ir Kazachstano sienų. 28,3 tūkst. gyventojų (2005 m.). Per miestą eina Novosibirsko – Pavlodaro kelias.

Miesto statusą turi nuo 1954 m.

## Šaltiniai
Vichorevka

**Vichorevka** () – miestas Rusijoje, Irkutsko srityje, Bratsko rajone, 26 km į pietvakarius nuo Bratsko. 24,8 tūkst. gyventojų (2005 m.). Per miestą teka Angaros intakas Vichorevka, eina Baikalo-Amūro geležinkelis. Medienos apdirbimo pramonė.

## Istorija

Miesto statusą turi nuo 1966 m.
Filodis

**Filodis** – suplokštėję, paplatėję lapkočiai, prisitaikę vykdyti fotosintezę. Filodžiai būdingi lapams, kurių lapalakščiai sumažėję ar visiškai išnykę.

Filodžiai būdingi daugeliui Australijos akacijų (*Acacia*) rūšių.

Ąsotenio (*Nepenthes*) pakitusiuose lapuose lapalakštis išsiplėtęs ir virtęs ąsotėliu, apatinė lapkočio dalis išsiplėtusi ir virtusi lapalakščio pakaitalu.


Image:Starr_060312-6710_Acacia_koa.jpg|Jaunas akacijos *Acacia koa* medelis. Viršutiniai neplunksniški „lapai“ yra filodžiai.
Image:Acacia longifolia fg01.JPG|Akacijos *Acacia longifolia* filodžiai
Image:N Alata.jpg|Ąsotenio *Nepenthes alata* pakitę lapai. Matyti filodžiai.
Akstis (botanika)

**Akstis** – stiebo kilmės dyglys, pakitęs trumpaūglis.

Suaugusių aksčių viršūnės neturi pumpurų su augimo kūgeliais, kurie anksti nustoja veikti ir sukietėja. Aksčių kietumas priklauso nuo medienos ir sklerenchimos gausos. Paprastai akstys būna ylos formos, tačiau būna ir šakotų (pvz., gledičijų akstys).

Aksčių ūglinę kilmę rodo tai, kad jos išsivysto lapų pažastyse (ten, kur būna pumpurai), o aksčių pamatinėje dalyje matyti sunykusių pumpurėlių ir lapelių žymės. Aksčiai suaugus, ją dengiantis lapas paprastai nukrenta, bet lieka lapkočio randas.

Lietuvoje akstis turi šunobelė (*Rhamnus cathartica*), dygioji slyva (*Prunus spinosa*), gudobelė (*Crataegus*), gledičija (*Gleditschia triacanthos*).


Image:Gleditschia-triacanthos-espinas.jpg|Gledičijos trišakės akstys
Image:Ocotillothron02262006.JPG|Mekečio (Ocotillo) akstys
Image:Illustration Prunus spinosa1.jpg|Dygiosios slyvos (*Prunus spinosa*). Smaigaliais besibaigiantys ūgliai - akstys
Stogas

**Stogas** – pastato dalis skirta apsaugoti patalpas nuo kritulių ar kito išorės poveikio, atskirti jas nuo aplinkos ir palaikyti mikroklimatą.

Stogai yra dviejų tipų: plokštieji ir šlaitiniai.

Stogo pavidalas ėmė formuotis jau senovėje. Etruskų, graikų, romėnų šventyklos buvo dengiamos dvišlaičiais stogais, kai kurie etruskų ir romėnų pastatai – dar ir keturšlaičiais, piramidiniais. Lietuvos kaimo tradicinių XVI–XIX a. pastatų stogas paprastai buvo keturšlaitis, pėdinės arba gegninės konstrukcijos, dažnai su čiukuru, valma, pusvalme, dengtas rugių šiaudais, pajūryje ir pamaryje – nendrėmis. XIX a. ėmė rastis dvišlaičių stogų (pirmiausia Aukštaitijoje ir Suvalkijoje), dengtų keraminėmis čerpėmis, gontais, skiedromis, skarda. Nuo XX a. 3–4 dešimtmečio ėmė pliti šiferio danga.

## Šaltiniai
Antena (radijas)

**Antena** – radijo sistemos įtaisas laisvai sklindančioms radijo bangoms spinduliuoti arba priimti. Laisvai sklindančiomis vadinamos tokios radijo bangos, kurių kelyje nėra jas nukreipiančių įtaisų. Jeigu radijo banga nukreipiama pagal elektrai laidžius arba dielektrinius kūnus, kuriuose jie žadina laidumo arba slinkties sroves, tai sakoma, kad ji yra susieta su šiais kūnais. Šitokia susietų bangų kreipimo sistema vadinama fideriu. Fideris jungia anteną su likusia radijo (radijo, TV, lokacijos ir t.t) sistemos dalimi.
Dauguma antenų radijo bangoms pagauti yra statomos aukščiau vietovės paviršiaus, pvz., ant daugiabučių namų stogų. Kitais atvejais antenos gali būti įrengiamos kosmose, po vandeniu, ir trumpo atstumo poveikio – dirvožemyje bei uolienose. Antenos plačiai naudojamos telekomunikacinėse sistemose: radijo ir TV transliacijoms, bevieliui internetiniam ryšiui, radarams, kosminiuose tyrinėjimuose. Antenas naudoja mobiliojo ryšio operatoriai, įrengdami jas ant mobiliojo ryšio bokštų.

Antena paverčia radijo bangas elektros srove (imtuvas) arba atvirkščiai (siųstuvas). Anteną sudaro medžiagų laidininkų derinys, kuris pagal atitinkamą įtampą ir elektros srovę sukuria elektromagnetinį lauką.

Pirmosios antenos buvo naudojamos dar XIX a. pabaigoje. T. Edisonas dar prieš 1885 m., H. Herco – 1888 m.
Glaruso kantonas

**Glaruso kantonas** – rytų vidurio Šveicarijos kantonas. Sostinė – Glarusas. 2006 m. liepos duomenimis, kantoną sudarė 25 savaivaldybės. Gyventojai kalba vokiečių kalba, pagrindinės religijos – protestantizmas ir katalikybė. Plotas 685 km². Aukščiausias taškas Tödi, 3614 m.

## Nuorodos
* Glaruso kantono svetainė
Veselava (Anykščiai)

**Veselava** – kaimas Anykščių rajono savivaldybėje, 3 km į šiaurės rytus nuo Kavarsko, prie kelio . Ribojasi su Bebrūnų, Vigadkos kaimais. Yra 10 sodybų. Priklauso Kavarsko parapijai. Kapinių nebuvo.

## Istorija

Kaimo vietoje dvarą įkūrė Charmanskių protėviai, prieš 500 m. atsikėlę iš Silezijos į Lietuvą. 1935 m. Veselavos dvaro savininkas buvo Juozas Chormanskis.

1949 m. kaimas buvo įjungtas į kolūkį „Aukštakalnis“ (vėliau – „Pergalės“, „Gintaro“ kolūkius). Veselavos dvaro pastatai sunaikinti, dalis rekonstruota, išlikę keletas senesnių medžių, krūmais apaugę tvenkiniai.

## Gyventojai

## Šaltiniai
Project Constellation

**Project Constellation** – NASA projektas, kuris susideda iš naujų kosminių aparatų ir raketų kūrimo ir jų panaudojimo programų.

## Kuriami aparatai

* Ares I – raketa
* Ares V – raketa
* Orion – žmonių skridimo kapsulė
* Earth Departure Stage (EDS) – kosminis erdvėlaivis sujungiamas su *[[Orion]]* ir galintis palikti žemės orbitą
* Altair – Mėnulyje nusileisti ir atgal į Mėnulio orbitą galintis pakilti aparatas

## Tikslai (svarbos tvarka)

* Pakeisti senstantį Space Shuttle
* Aptarnauti ISS
* Nugabenti žmogų į Mėnulį
* Statyti gyvenamą stotį Mėnulyje
* Nugabenti žmogų į Marsą

## Skrydžių planas

* 2009 10 28 įvyko pirmasis ir sėkmingas nepilotuojamas testas. Jo metu buvo bandoma raketa Ares I–X. Skrydis truko apie 2 minutes.
* 2014 antras (Orion I) nepilotuojamas testas ir pilotuojamas Orion 2 skrydis.
* 2014 iki 2018 aštuoni pilotuojami skrydžiai į ISS.
* 2018 Ares V-Y, Altair 1, Orion 13 nepilotuojamas skrydis į Menulį.
* 2019 Altair 2, Orion 15 septintas žmogaus išsilaipinimas Mėnulyje.
* iki 2020 pabaigos dar du išsilaipinimai Mėnulyje.

## Nuorodos ir šaltiniai

* Scientific American (lietuviškas leidimas nr. 13)
Startinis pistoletas

**Startinis pistoletas** – specialios konstrukcijos pistoletas, skirtas duoti starto ženklą varžybose. Šūvio garsas yra signalas pradėti lenktynes. Tokie pistoletai naudoja tuščiuosius šovinius arba kapsules.

Dalis startinių pistoletų yra perdirbti paprasti pistoletai, kuriais po perdirbimo šaudyti kulkomis nebeįmanoma.

Garso greitis yra ribotas, todėl startiniu pistoletu iššaunama prie starto vietos. Tačiau arčiau esantys sportininkai garsą išgirsta keliomis milisekundėmis anksčiau. Tokio vėlavimo gali būti išvengta, kai naudojama garsinio dubliavimo sistema – garsas perduodamas į garsiakalbius ties kiekvienu sportininku. Sistema gali būti papildoma šviesos signalu negirdintiems sportininkams. Startinio pistoleto šūvis taip pat paleidžia laiko skaičiavimą.
Linkėjimai tau (2007 albumas)

**Linkėjimai tau** - debiutinis muzikos grupės „Arbata“ (Vilnius) albumas, išleistas 2007 metais.

## Dainos
# Nieko nuostabaus
# Mylimai
# Nuo durų prie durų
# Tu nuostabi
# Linkėjimai tau
# Onutė
# Rūkau, geriu
# Žemuogės
# Fėja
# Arkliai
# Turbo pana
# Fėja (radio edit)
# Linkėjimai tau (radio edit)

## Nuorodos
* Music.lt apie albumą
Rusijos futbolo supertaurė

**Rusijos futbolo supertaurė** () – Rusijos futbolo trofėjus, dėl kurio varžosi Rusijos čempionai ir taurės laimėtojai.

## Istorija

Supertaurė įsteigta 20003 m. Iki 2011 m. taurės laimėtojai paaiškėdavo gegužės ar birželio mėnesį, čempionai – spalio ar lapkričio, todėl rungtynės vykdavo kitų metų ankstyvą pavasarį, prieš prasidedant šalies pirmenybėms. Nuo 2012 m. jos vyksta vasarą prieš naujojo sezono pradžią.

## Titulai

2003–2024 m. supertaurę yra laimėję 5 klubai, tarp jų daugiausia – „Zenit“ (9 titulai).

|-
| Zenit Sankt-Peterburg || 9 || 2008, 2011, 2015, 2016, 2020, 2021, 2022, 2023, 2024
|-
| CSKA Moskva || 7 || 2004, 2006, 2007, 2009, 2013, 2014, 2018
|-
| Lokomotiv Moskva || 3 || 2003, 2005, 2019
|-
| Rubin Kazan || 2 || 2010, 2012
|-
| Spartak Moskva || 1 || 2017
|}

## Rungtynės

|-
|  || Lokomotiv Moskva || CSKA Moskva || 1-1 (baud. 4-3)
|-
|  || CSKA Moskva || Spartak Moskva || 3-1 (prat.)
|-
|  || Lokomotiv Moskva || Terek Groznyj || 1-0
|-
|  || CSKA Moskva || Spartak Moskva || 3-2
|-
|  || CSKA Moskva || Spartak Moskva || 4-2
|-
|  || Zenit Sankt-Peterburg || Lokomotiv Moskva || 2-1
|-
|  || CSKA Moskva || Rubin Kazan || 2-1 (prat.)
|-
|  || Rubin Kazan || CSKA Moskva || 1-0
|-
|  || Zenit Sankt-Peterburg || CSKA Moskva || 1-0
|-
|  || Rubin Kazan || Zenit Sankt-Peterburg || 2-0
|-
|  || CSKA Moskva || Zenit Sankt-Peterburg || 3-0
|-
|  || CSKA Moskva || FK Rostov || 3-1
|-
|  || Zenit Sankt-Peterburg || Lokomotiv Moskva || 1-1 (baud. 4-2)
|-
|  || Zenit Sankt-Peterburg || CSKA Moskva || 1-0
|-
|  || Spartak Moskva || Lokomotiv Moskva || 2-1 (prat.)
|-
|  || CSKA Moskva || Lokomotiv Moskva || 1-0 (prat.)
|-
|  || Lokomotiv Moskva || Zenit Sankt-Peterburg || 3-2
|-
|  || Zenit Sankt-Peterburg || Lokomotiv Moskva || 2-1
|-
|  || Zenit Sankt-Peterburg || Lokomotiv Moskva || 3-0
|-
|  || Zenit Sankt-Peterburg || Spartak Moskva || 4-0
|-
|  || Zenit Sankt-Peterburg || CSKA Moskva || 0-0 (baud. 5-4)
|-
|  || Zenit Sankt-Peterburg || FK Krasnodar || 4-2
|}

## Nuorodos
* Russia - Cup Finals (Rsssf.org)
* Russia Super Cup (Soccerway.com)
* Supercup (Sport-express.ru)
FK Serp i Molot Moskva

**Maskvos „Serp i Molot“** – Rusijos futbolo klubas iš Maskvos.

## Istorija

## Pasiekimai

Šaltiniai:

## Išnašos

## Nuorodos
*
Rusijos futbolo taurė

**[[Rusijos futbolas|Rusijos futbolo]] taurė** – pagrindinis futbolo taurės turnyras Rusijoje. Čia dalyvauja ~100 komandų – visos iš 1–3 pakopų ir kai kurios žemesnių lygų komandos.

## Istorija

Vyksta nuo 1992 m.

## Titulai

1993–2024 m. Rusijos taurę yra laimėję 10 klubų, tarp jų daugiausia – „Lokomotiv“ (9 titulai).

|-
| Lokomotiv Moskva || 9 || 1996, 1997, 2000, 2001, 2007, 2015, 2017, 2019, 2021
|-
| CSKA Moskva || 8 || 2002, 2005, 2006, 2008, 2009, 2011, 2013, 2023
|-
| Zenit Sankt-Peterburg || 5 || 1999, 2010, 2016, 2020, 2024
|-
| Spartak Moskva || 4 || 1994, 1998, 2003, 2022
|-
| Dinamo Moskva || 1 || 1995
|-
| FK Rostov || 1 || 2014
|-
| Rubin Kazan || 1 || 2012
|-
| Torpedo Moskva || 1 || 1993
|-
| Ahmat Groznyj || 1 || 2004
|-
| FK Tosno || 1 || 2018
|}

## Finalai

|-
|  || Torpedo Moskva || CSKA Moskva || 1-1 (baud. 5-3)
|-
|  || Spartak Moskva || CSKA Moskva || 2-2 (baud. 4-2)
|-
|  || Dinamo Moskva || Rotor Volgograd || 0-0 (baud. 8-7)
|-
|  || Lokomotiv Moskva || Spartak Moskva || 3-2
|-
|  || Lokomotiv Moskva || Dinamo Moskva || 2-0
|-
|  || Spartak Moskva || Lokomotiv Moskva || 1-0
|-
|  || Zenit Sankt-Peterburg || Dinamo Moskva || 3-1
|-
|  || Lokomotiv Moskva || CSKA Moskva || 3-2 (prat.)
|-
|  || Lokomotiv Moskva || Anzi Mahackala || 1-1 (baud. 4-3)
|-
|  || CSKA Moskva || Zenit Sankt-Peterburg || 2-0
|-
|  || Spartak Moskva || FK Rostov || 1-0
|-
|  || Terek Groznyj || Krylya Sovetov Samara || 1-0
|-
|  || CSKA Moskva || FK Himki || 1-0
|-
|  || CSKA Moskva || Spartak Moskva || 3-0
|-
|  || Lokomotiv Moskva || FK Moskva || 1-0 (prat.)
|-
|  || CSKA Moskva || Amkar Perm || 2-2 (baud. 4-1)
|-
|  || CSKA Moskva || Rubin Kazan || 1-0
|-
|  || Zenit Sankt-Peterburg || Sibir Novosibirsk || 1-0
|-
|  || CSKA Moskva || Alania Vladikavkaz || 2-1
|-
|  || Rubin Kazan || Dinamo Moskva || 1-0
|-
|  || CSKA Moskva || Anzi Mahackala || 1-1 (baud. 4-3)
|-
|  || FK Rostov || FK Krasnodar || 0-0 (baud. 6-5)
|-
|  || Lokomotiv Moskva || Kuban Krasnodar || 3-1 (prat.)
|-
|  || Zenit Sankt-Peterburg || CSKA Moskva || 4-1
|-
|  || Lokomotiv Moskva || Ural Ekaterinburg || 2-0
|-
|  || FK Tosno || Avangard Kursk || 2-1
|-
|  || Lokomotiv Moskva || Ural Ekaterinburg || 1-0
|-
|  || Zenit Sankt-Peterburg || FK Himki || 1-0
|-
|  || Lokomotiv Moskva || Kryla Sovetov Samara || 3-1
|-
|  || Spartak Moskva || Dinamo Moskva || 2-1
|-
|  || CSKA Moskva || FK Krasnodar || 1-1 (baud. 6-5)
|-
|  || Zenit Sankt-Peterburg || Baltika Kaliningrad || 2-1
|}

## Nuorodos
* Russia - Cup Finals (Rsssf.org)
* Samtlige pokalfinaler fra Sovjetunionen / Rusland (Foot.dk)
* Russia Cup (Soccerway.com)
* Russian Cup (Sport-express.ru)
Rusijos futbolo lygos taurė

**Rusijos futbolo lygos taurė** () – vieną kartą įvykęs Rusijos futbolo taurės turnyras, kuriame dalyvavo 16 aukščiausioje futbolo lygoje žaidusių klubų. Turnyras nebuvo populiarus, daug komandų rungtynes žaisdavo ne stipriausios sudėties, todėl po pirmojo sezono jo atsisakyta.

## Finalas

|-
|  || Zenit Sankt-Peterburg || Cernomorec Novorossijsk || 3-0 ir 2-2
|}

## Nuorodos
* Russia - Cup Finals (Rsssf.org)
* Кубок Премьер-лиги (Sport-express.ru)
Immortal

**Immortal** - muzikos grupė iš Norvegijos. Groja *[[black metal]]* žanro muziką.

## Biografija
1990 m. spalio mėn. du jauni žmonės Abbath ir Demonaz įkūrė grupę „Immortal“. Greitai prie Demonaz ir Abbath prisidėjo ir grupėje „Amputation“ grojęs gitaristas Jorn Inge Tunsberg. Kiek vėliau ir būgnininkas Gedda [Armagedda].

1991 m. sausio mėn. „Immortal“ įrašė demo dainą „Suffocate“, o birželio mėn. - antrą demo „Northern Upins Death“. 

Nauja grupė nei populiarumo, nei pripažinimo nesulaukė. Iš grupės išėjo gitaristas Jorn Inge Tunsberg. Bet įrašų kompanija „Listenable Records“ susidomėjo „Immortal“ demo įrašais ir paprašė įrašyti singlą. 

Singlą grupė pabaigė tų pačių metų žiemą. 1992 m. balandį „Immortal“ pasirašė kontraktą su „Osmose“ ir ėmė įrašinėti albumą, kuris buvo išleistas liepą pavadinimu „Diabolical Fullmoon Mycticism“ ir atnešė grupei sėkmę.

Grupę ėmė varginti nesutarimai. Grupę paliko Armagedda. Į grupę buvo priimtas būgnininkas Kolgrim, tačiau dėl blogo grojimo jis buvo išmestas iš grupės po poros mėnesių.

1993 m. lapkritį išėjo antras albumas „Pure holocaust“, kuriame būgnais grojo naujokas Erik. 

Albumas „Battles in the north“, įrašytas 1994 m. rudenį ir išleistas 1995 m. pradžioje taip pat atnešė grupei nemažą sėkmę.

1996 m. rugsėjį, kartu su nauju būgnininku Horgh, buvo įrašytas ketvirtas albumas, pavadintas „Blizzard beasts“. 

1997 m. Demonaz buvo priverstas baigti grojimą gitara dėl sunkaus artrito, bet nemetė grupės, ir toliau rašė tekstus ir užsiėmė administraciniais reikalais.

Grupei praktiškai neužteko muzikantų ir naujas albumas „At the heart of winter“ išėjo 1999 m. pradžioje, įrašytas beveik vieno Abbath.

1999 m. į grupę buvo priimtas bosistas Iscariah.

2000 m. balandį išleistas gana sėkmingas, jau šeštasis albumas „Damned In Black“. 
 
2001 m. planuotas išleisti albumas „Sons Of the Northern Darkness“, neišleistas dėl lėšų trūkumo. Jis išleistas tik 2002 metų balandžio mėn.

2002 m. liepos 18 dieną grupė nutraukė savo veiklą, o 2006 m. birželio mėn. vėl atsikūrė. 2009 m. pasirodė naujas albumas *All Shall Fall*. 
 
## Nariai

### Esami

* Abbath Doom Occulta (Olve Eikemo) - vokalas, bosas, elektrinė gitara, būgnai (1989-2003, 2006-dabar)
* Demonaz Doom Occulta (Harald Nævdal) – elektrinė gitara (1989-2003, 2006-dabar)
* Horgh (Reidar Horghagen) - būgnai (1996-2003, 2006-dabar)
* Apollyon (Ole Jørgen Moe) - bosas (2006-dabar)

### Buvę
* Iscariah (Stian Smørholm) - bosas (1999-2002)
* Saroth (Yngve Liljebäck) – bosas (2002-2003)
* Ares – bosas (1998)
* Hellhammer (Jan Axel Blomberg) - būgnai (1995)
* Grim (Erik Brødreskift) - būgnai (1993-1994)
* Kolgrim - būgnai (1992)
* Jörn Tonsberg – elektrinė gitara (1989-1991)
* Armagedda - būgnai (1990-1992).

## Diskografija
* „The Northern Upins Death“ [demo] (1990)
* „Suffocate“ [demo] (1991)
* „Diabolical“ (1991)
* „Diabolical Fullmooon Mycticism“ (1992)
* „Pure Holocaust“ (1993)
* „Battles in the North“ (1995)
* „Blizzards Beasts“ (1997)
* ”At the Heart of Winter“ (1999)
* „Damned in Black“ (2000)
* „Sons of the Northern Darkness“ (2002) 
* „All Shall Fall“ (2009)
* „Northern Chaos Gods“ (2018)

## Nuorodos
* Oficiali svetainė
* Rusijos svetainė 
*
Heikki Kovalainen

**Heikis Kovalainenas** (; g. 1981 m. spalio 19 d. Suomussalmi, Suomija) – suomių Formulės 1 lenktynininkas.

Suomis debiutavo Formulės 1 lenktynėse 2007 metais Renault ekipoje. Nuo 2008 metų sezono jis atstovavo McLaren komandai, būdamas Lewis Hamiltono komandos draugas. Su komanda jis turėjo kontraktą visam 2009 metų sezonui. Šiuo metu Kovalainen atstovauja Lotus ekipai. Jis tapo 100-tuoju lenktynininku, pelniusiu pergalę Formulės 1 istorijoje.

## Karjera
### Karjeros pradžia
Kovalaineno karjera, kaip ir daugelio Formulės 1 pilotų, prasidėjo nuo kartingų. Suomis jais lenktyniavo nuo 1991 iki 2000 metų.

### Prieš Formulę 1
Suomis savo profesionalo karjerą pradėjo Didžiosios Britanijos Formula Renault čempionate 2001 metais, iš karto po to, kai kitas suomis Kimi Raikkonenas laimėjęs šį čempionatą pradėjo savo karjerą Formulėje 1 su Sauber ekipa.

Pirmajame savo sezone Heikkis pelnė dvi pergales ir baigė sezoną 5 vietoje. 2002 metais jis perėjo į aukštesnį Didžiosios Britanijos Formula 3 čempionatą, kuriame savo pergalių skaičių padidino iki 5, to jam užteko sezoną baigti 3 vietoje.

2003 metais suomis perėjo į World Series by Nissan čempionatą. Pirmajame sezone jis pelnė vos vieną pergalę, tačiau 2004 metais, jų pelnęs 6, jis tapo čempionu.

2005 metais Kovalainenas perėjo į GP2 čempionatą, vadinamą tiltu į Formulę 1. Suomis laimėjo patį pirmąjį GP, tačiau kovoje dėl čempiono titulo susigrūmė su Nico Rosbergu ir jam pralaimėjęs 15 taškų liko antras.

### Formulė 1

2007 metais iš Renault ekipos pasitraukus du kartus čempionui Fernando Alonso, į jo vietą atėjo Heikki Kovalainenas. Pirmose savo lenktynėse Australijoje jis finišavo tik 10 vietoje, tačiau vėliau savo rezultatus tik gerino. Su Renault ekipa jis pasiekė aukščiausią sezone antrąją vietą bei pelnė 30 taškų – sezoną baigdamas 7 vietoje.

2007 m. pabaigoje buvo paskelbta, jog Heikkis pereina į McLaren ekipą, o iš pastarosios į Renault grįžta Alonso. Naujasis Heikkio komandos draugas tapo britas Lewis Hamiltonas.

Su McLaren ekipa 2008 metų sezone suomis pasiekė tris podiumus, o iš jų pelnė ir pirmąją savo pergalę – Vengrijos GP metu. Sezoną suomis baigė turėdamas 53 taškus bei užimdamas galutinę 7 vietą.

## Formulės 1 rezultatai

## Nuorodos
* Heikki Kovalainen oficiali svetainė 
* Heikki Kovalaineno karjera, statistiniai duomenys
Maskvos valstybinė P. Čaikovskio konservatorija

**Maskvos valstybinė Piotro Čaikovskio konservatorija** () – žymiausia Rusijos aukštoji muzikos mokykla.
1866 m. įsteigė kompozitorius Nikolajus Rubinstein ir kunigaikštis Nikolajus  Trubeckojus. Piotras Čaikovskis čia maždaug iki 1878 metų dirbo docentu (muzikos teorija ir harmonija). Konservatoriją baigė dauguma Rusijos muzikos žvaigždžių: Sergejus Rachmaninovas (didžiuoju aukso medaliu), Aleksandras Skriabinas (mažuoju aukso medaliu), Nikolaj Medtner ir kiti.

## Nuorodos
* Oficialus konservatorijos tinklalapis (rusų, anglų k.)
Spektrometras

**Spektrometras** – spektrinis prietaisas, su kuriuo tiriamas objekto spektras elektroniniu būdu. Šiems tyrimams dažniausiai naudojamos CCD kameros.

Spektrometras naudojamas fizikos, analitinės chemijos, astronomijos tyrimuose.
Kauno taikomosios dailės mokykla

**Kauno taikomosios dailės mokykla**, **KTDM** – profesinio mokymo įstaiga, teikianti pirminį, tęstinį profesinį mokymą. Įstaigos kodas – 190973322. Adresas – V. Krėvės pr. 112, Kaunas.

Į mokyklą mokiniai priimami baigę 8, 9, 10 arba 12 klasių ir suaugusieji norintys persikvalifikuoti. Mokinių skaičius 2023 m. sausio 1 d. – 591 mokinių. Dirba 119 darbuotojų (kartu su Alytaus filialu), iš jų 60 mokytojų.

## Istorija
1978 m. rugsėjo 1 d. duris atvėrė nauja mokykla, kviesdama mokytis įvairių meno profesijų.

2005 m. akredituota vidurinio ugdymo programa ir mokykloje įsteigtas gimnazijos skyrius.

Nuo 2018 m. rugsėjo 3 d. prie Kauno taikomosios dailės mokyklos prijungta Alytaus dailiųjų amatų mokykla.

## Profesinio mokymo programos
* Juvelyro
* Fotografo
* Interjero apipavidalintojo
* Vizualinės reklamos gamintojo
* Dekoruotojo
* Dirbinių (stiklo, metalo, akmens, medžio) gamintojo
* Maketuotojo
* Keramiko
* Dirbinių (tekstilės, odos) gamintojas

## Direktoriai
* Algimantas Povilas Tauras(1978–1992)
* Romualdas Mizgiris (1992–2011)
* Daina Rožnienė (2011–dabar)

## Nuorodos
* Sąrašas:Lietuvos profesinio mokymo įstaigos
* Oficialus mokyklos tinklalapis .
Aš kaip ir tu (albumas)

**Aš kaip ir tu** – lietuvių muzikos atlikėjo Alano Chošnau albumas, išleistas 2007 metais. Jį įrašyti padėjo „Grammy“ nominantas, JAV gyvenantis muzikos prodiuseris Jonas Dainius Beržanskis.

## Dainos
# Aistra
# Už sapnų
# Be tavęs
# Vien tik tau esu
# Uždek
# Laužo liepsna
# Tavo akių dangus
# Mano žodžiai
# Tavo veidas
# Sapnavau
# Keista naktis
# Pasiimk mane
# Apie žvaigždę
# Mama say

## Nuorodos
* Posh.lt apie albumą
* Music.lt apie albumą
Elektromagnetinis laukas

**Elektromagnetinis laukas** – elektrinio ir magnetinio lauko pasireiškimas. Elektromagnetinis laukas yra
ypatinga materijos forma. Kai paslenka krūvis, arti jo pakinta elektrinis laukas, ir šis kintamas elektrinis laukas gretimose erdvės srityse sužadina kintamą magnetinį lauką, o pastarasis savo ruožtu – kintamą elektrinį lauką. Šis laukų kitimas sukuria elektromagnetinį lauką (EML). Elektromagnetinio lauko sklidimui reikalingi energijos šaltiniai. Toks šaltinis gali būti kintamos elektros srovės grandinė.
Stefano kvintetas

**Stefano kvintetas** – penkių galaktikų grupė Pegaso žvaigždyne. Galaktikų grupės narius jungia tarpgalaktiniai dujų tiltai. Atstumas nuo Žemės iki šios grupės yra nuo 210 iki 340 mln. šviesmečių. Ryškiausia kvinteto galaktika NGC 7320 yra mažai susijusi su likusiomis galaktikų grupės narėmis. Iki jos yra 39 mln. šviesmečių.

## Atradimas
Stefano kvintetą 1877 m. aptiko prancūzų astronomas E. Stefanas (Édouard Stephan).
Vaizdo klipas

**Vaizdo klipas**, **videoklipas** ( 'susijęs su televiziniu vaizdu' +  'iškarpa') – dažniausiai neilgas (trumpametražinis), turintis siužetą video kūrinys, pvz., reklamos klipas, dainos klipas.

Įprastai vaizdo klipai dažniausiai kuriami iliustruoti muzikos atlikėjų kūrybą, t. y., dainai (ar pagal ją) kuriamas trumpas „filmas“. Tokius muzikinius vaizdo klipus rodo muzikiniai televizijos kanalai, tokie kaip MTV, VIVA, MCM. Tačiau plačiąja prasme vaizdo klipas apima bet kokį trumpą filmuotą siužetą.

Skaitmeninio formato vaizdo klipai dažnai platinami internete. Paprastai juose pateikiama trumpa filmuota medžiaga iš sporto rungtynių, istorinių įvykių, ištraukos iš televizijos laidų, koncertų, linksmos istorijos, naujų filmų reklama.

## Nuorodos
* BBC vaizdo klipai
* Vaizdo klipų paieška  (AOL)

## Išnašos
Adolph Diesterweg

**Frydrichas Vilhelmas Adolfas Distervegas** (, 1790 m. spalio 29 d. Zygene – 1866 m. liepos 7 d. Berlyne, Vokietija) – vokiečių pedagogas, filosofas.

## Biografija
Gimė Zygeno mieste, Vestfalijoje (Vokietija). Studijavo Herborno ir Tiubingeno universitetuose, 1811 m. įgijo filosofijos daktaro laipsnį. Studijų metais susipažino su šveicarų pedagogo J. H. Pestalocio pedagoginėmis idėjomis, kas nulėmė vėlesnę jo darbų kryptį. Diesterweg nusprendė tobulinti Pestalocio idėjas ir pasiryžo savo laiką skirti visuomenės švietimui. Pedagoginė veikla buvo paremta dideliu literatūrinių ir metodinių darbų skaičiumi.

## Idėjos
Distervegas reikalavo sukurti mokyklą, kuri būtų vienodai prieinama visiems vaikams. Pasisakė prieš konfesinį (tikybinį) mokymą, kuris to meto Vokietijos visuomenėje buvo įprastas dalykas. Jis pareiškė, kad bažnyčia negali užtikrinti tinkamo išsilavinimo, nes jos paskirtis yra kitokia. Vaikus privalo mokyti tam paruoštas specialistas – mokytojas.
Distervegas gynė bendražmogiško auklėjimo idėją. Mokykla turi išauklėti humaniškus žmones ir sąmoningus piliečius.

## Darbai
* "Vadovas vokiečių mokytojams lavintis" (1835);
* "Elementarinė geometrija" (1862);
* "Reino lapeliai auklėjimui ir mokymui" (nuo 1827);
* "Pedagoginiai metraščiai" (1851).

## Šaltiniai
* "Pedagogikos istorija" (N. Konstantinovas) – Vilnius, Mokslas, 1978, p. 83-88.
Kepler kosminis teleskopas

**Kepler kosminis teleskopas** – NASA kosminė orbitinė observatorija su 1 m skersmens veidrodžiu, kuris aprėpia 12° skersmens dangaus plotą. Ji sveria 730 kg. Misijos tikslas – Žemės tipo planetų paieška prie kitų žvaigždžių. Nešančiosios reketos Delta II pagalba, Kepler teleskopas į kosmosą buvo iškeltas 2009 m. kovo 7 d.

## Misija
Teleskopas skrieja ne aplink Žemę, o apie Saulę. Apskriejimo periodas – 372,5 paros. Observatorija per planuotus 4 skrydžio metus nuo Žemės atsiliko 50 mln. km. Buvo stebėta viena vienintelė dangaus sritis – tankiai žvaigždėmis nusėtas Gulbės žvaigždynas: 500 šviesmečių atstumu yra apie 100000 šviesesnių nei 14 ryškio žvaigždžių.

„Kepler“ be sustojimo 3 metus matavo jų spindesį 0,002 % tikslumu ir moderniu fotometru CCD kamera, kuris leido aptikti tarp jų skriejančius ne tik Jupiterio bet ir superŽemės dydžio planetas. Iš viso tikėtasi atrasti apie 2300 planetų. 

Observatorijai „Kepler“ išmatavus žvaigždžių ryškio kitimo periodą, trukmę ir žinant žvaigždės spektrinę klasę  nustatomas planetų skaičius, masė, dydis ir tankis, atstumas nuo žvaigždės ir jos temperatūrą. Išanalizavus gautą informaciją, nustatoma, ar planetoje yra gyvybei tinkamos sąlygos.
„Kepler“ misijos metu buvo numatyta atrasti maždaug 50 Žemės dydžio planetų. Kitas svarbus žingsnis yra ieškant gyvybės kitų planetų sistemose, bus deguonies kiekio atmosferose paieška planetose ir jų palydovuose.

2010 m. sausio 4 d. buvo paskelbti pirmieji misijos duomenys. Teleskopas atrado 5 naujas egzoplanetas.

Iš pradžių planuota teleskopą naudoti 3,5 metų, tačiau misijai vykstant sėkmingai 2012 m. norėta Kepler misiją pratęsti dar ketveriems metams, iki 2016 m.
Tais pačiais metais liepos viduryje sugedo vienas iš keturių giroskopų, skirtų teleskopo orientacijai palaikyti. 2013 metais iš rikiuotės išėjo ir antrasis giroskopas. Tų metų sausį šio teleskopo pagalba iš viso buvo aptikta daugiau nei 2700 planetų kandidačių. Tuo pačiu metu mokslininkai remdamiesi Kepler teleskopo duomenimis apskaičiavo, kad Paukščių take yra apie 17 milijardų Žemės dydžio egzoplanetų.

2014 m. inžinieriams pavyko sugalvoti, kaip išlaikyti teleskopo orientaciją naudojantis dviem likusiais giroskopais ir Saulės spindulių slėgiu. Prasidėjo antrasis misijos etapas, žinomas K2 vardu.

2014 m. vasario 26 d. NASA mokslininkai paskelbė Kepler pagalba atradę dar 715 naujų egzoplanetų, pasinaudoję nauju statistiniu metodu. 95 procentai šių planetų buvo mažesnės už Neptūną, o 4 buvo 2,5 karto didesnės už Žemę, tad esančios gyvybės zonoje ir galinčios turėti skysto vandens.

2014 m. balandžio 17 d. Kepler komanda paskelbė atradusi naują egzoplanetą Kepler-186f, esančią labai panašaus dydžio į Žemę ir esančios gyvybės zonoje.

2018 m. spalio 30 d. išseko Kepler teleskopo kuro atsargos ir misija buvo užbaigta. Per 9,6 metų darbo Keplerio teleskopas stebėjo 530506 žvaigždes. Atrastos ir patvirtintos 2662 planetos, 61 supernova. Į Žemę persiųsta 678 GB duomenų. Pasinaudodami jais mokslininkai publikavo 2946 straipsnius.

## Šaltiniai
Klipas

**Klipas** gali reikšti:

* Vaizdo klipas – trumpas vaizdo įrašas;
* Garso klipas – trumpas garso įrašas.
Berlyno arkivyskupijos Švento Petro kunigų seminarija

**Berlyno arkivyskupijos Šventojo Petro kunigų seminarija** () – taip vadinamoji Pastoralinė seminarija, kurios pradinis studijų etapas – kaip ir kitų vyskupijų, t. y. be Berlyno, Dresden-Meißen, Erfurto, Magdeburgo ir Görlitz – organizuojamas Erfurto kunigų seminarijoje. Tik po teologijos studijų bei gavus akademinį kvalifikacinį laipsnį Berlyne galimas taip vadinamasis pastoralinis išsilavinimas, po kurio įšventinama į kunigus. Berlyno arkivyskupijos Šventojo Petro kunigų seminarijos vadovas – katedros vikaras *Matthias Goy*. Seminarijos adresas – Oldenburger Str. 46, 10551 Berlynas.

## Nuorodos
Erfurto kunigų seminarijos tinklalapis
Vakarų Midlandsas (regionas)

**Vakarų Midlandsas** () – oficialus Anglijos regionas, centrinės šalies dalies, tradiciškai vadinamos Midlandsu, vakaruose. Apima Birmingamo miestą, Vakarų Midlandso konurbaciją (Volverhamptono, Dadlio, Solihalo, Volsalo, Vest Bromvičo miestus), Koventrį. Į regioną įeina šios grafystės: Herefordšyras, Šropširas, Stafordšyras, Vorikšyras, Vakarų Midlandsas ir Vusteršyras. Regiono plotas 13 004 km². 5,267 mln. gyventojų (2001 m.). Administracinis centras – Birmingamas.

## Didžiausi miestai
* Birmingamas
* Koventris
* Stokas prie Trento
* Volverhamptonas
* Dadlis
* Volsalas
* Telfordas
* Vest Bromvičas
* Satonas Koldfildas
Vakarų Midlandsas

**Vakarų Midlandsas** ():
* Vakarų Midlandsas (regionas) – Anglijos regionas;
* Vakarų Midlandsas (grafystė) – Anglijos grafystė;
* Vakarų Midlandso konurbacija.

Susiję:

* Midlandsas (reikšmės)
Vakarų Midlandsas (grafystė)

**Vakarų Midlandsas** () – metropolinė ir ceremoninė grafystė centrinėje Anglijoje, Vakarų Midlandso regione. Sudaro 7 rajonai (*boroughs*): Birmingamas, Koventris, Dadlis, Volslas, Sandvelas, Vulverhamptonas, Solihalas. Grafystės ribos dalinai sutampa su Vakarų Midlandso konurbacija.

## Geografija

Svarbiausios upės: Teimas, Rija, Ankeris, Blytas, Koulas, Sou, Šerbarnas, Sturas. Grafystės teritorijoje yra valstybinio gamtos rezervato statusą turintis Satono parkas.

## Miestai
Didesni miestai ir gyvenvietės:
* Oldridžas
* Balsalas Komonas, Bloksvičas, Bilstonas, Birmingamas, Blekhytas, Brirli Hilas, Braunhilzas
* Koventris
* Daridžas, Dadlis
* Heilsouenas, Hempton in Ardenas
* Litl Astonas
* Marston Grynas, Meridenas
* Oldbaris
* Roulei Rydžisas
* Sedžlis, Smetikas, Solihalas, Staurbridžas, Satonas Koldfildas, Strytlis
* Tiptonas
* Volslas, Vilinhalas, Niu Invenšinas, Vednesfildas, Vednesbaris, Vest Bromičas, Vulverhamptonas

## Nuorodos
Reanimacija

**Reanimacija** – ligonio, patyrusio klinikinę mirtį, gaivinimas ir gydymas. Esant reikalui taikomi tokie sudėtingi gydymo metodai kaip kontrapulsacija, ekstrakorporinė membraninė oksigenacija, hemofiltracija. Tai svarbiausių gyvybinių organų – širdies, plaučių, inkstų – funkcijas pakeičiančios procedūros. Pagrįsta tuo, jog biologinė mirtis įvyksta (negrįžtamai pakinta smegenys) tik praėjus 4–6 min nuo klinikinės mirties (kai nutrūksta širdies veikla ir kvėpavimas). Po to, kai įvyko klinikinė mirtis, skubiai suteikus pagalbą, ligonį dažnai galima atgaivinti. Reanimuojama, gydant pavojingą kraujotakos, kvėpavimo, inkstų ir kitų organų nepakankamumą, kuris gali būti atsiradęs dėl įvairių ligų (pvz., miokardo infarkto), traumos, sunkios operacijos.

Reanimacijos rūšys: **pirmoji reanimacijos pagalba**, kurią teikia žmogus, esantis šalia staiga mirusio, ir **medicininė reanimacija**, kurią ligoninėje teikia medicinos darbuotojai.

Pirmoji reanimacijos pagalba teikiama, kai žmogus staiga praranda sąmonę, išsiplečia jo vyzdžiai, sustoja kvėpavimas, nustoja plakti širdis. Jos metu išlaisvinami ligonio kvėpavimo takai, daromas dirbtinis kvėpavimas ir netiesioginis širdies masažas tol, kol medicinos darbuotojai perima ligonio gelbėjimą.

Medicininė reanimacija specializuotuose ligoninių skyriuose ir centruose daroma sudėtinga medicinine aparatūra (dirbtiniu inkstu, dirbtine kraujo apytaka, defibriliatoriumi, elektrostimuliatoriumi), vaistais.

Mokslas, tiriantis ir kuriantis reanimacijos būdus, vadinamas reanimatologija.

## Šaltiniai
Pasakėčia

**Pasakėčia** – trumpas, pasakojamasis, alegorinės formos, dažniausiai eiliuotas kūrinys, turintis pamokomąją (didaktinę) arba kritinę mintį.

## Sandara
Pasakėčia paprastai susideda iš pasakojimo ir pamokymo (moralo). Pasakojime daugiausiai vaizduojami gyvūnai arba augalai, daiktai, žmonės – tam tikros moralinių ar socialinių savybių kaukės. Pasakojimo turinys – alegorinis. Moralas (pamokymas) gali būti aiškiai suformuluotas kūrinio pabaigoje (kartais – ir pradžioje, viduryje) arba labai aiškiai suvokiamas iš pasakojamosios dalies. Neretai moralas būna pateikiamas patarle.

## Kilmė
Pasakėčios žanras kilo iš pasakojimų ir pasakų apie gyvūnus, todėl neretai klaidingai laikomas tautosakos kūryba.
Pasakėčios žanro pradininkas – graikas Ezopas (VI a. iki Kristaus). Daugelio tautų literatūra, ypač skirta vaikams ir jaunimui, prasidėjo nuo Ezopo pasakėčių vertimų, sekimų, perpasakojimų.

Kiti žymesni pasakėčių kūrėjai: romėnų Fedras, prancūzų Ž. Lafontenas, rusų I. Krylovas. Lietuvių literatūroje pasakėčių parašė Kristijonas Donelaitis, Simonas Stanevičius, Antanas Tatarė, Petras Arminas-Trupinėlis ir kiti autoriai.

## Nuorodos

* Pasakėčios su moralais
Dadlis

**Dadlis** – miestas Anglijoje, į vakarus nuo Birmingamo. Sudaro ceremoninį rajoną. Tekstilės, maisto, įrengimų, elektronikos pramonė.

## Istorija

Dadlio pilis minima nuo XI a. XIII–XIX a. tapo svarbiu pramoniniu centru. Vystyta akmens anglių, klinčių gavyba. Dadlyje buvo labai didelis oro užterštumas. 2002 m. Dadlis buvo stipraus žemės drebėjimo epicentras.
Naganas

**Naganas** () – miestas šiaurinėje Nagano prefektūros dalyje, Japonijoje. Prefektūros administracinis centras. 2011 m. duomenimis, čia gyveno 387 tūkst. gyventojų.

## Geografija
Miestas įsikūręs netoli Čikumos ir Sajaus upių santakos. Šiaurėje ribojasi su Šinanu, Ijidzuna ir Mioku, rytuose – su Nakanu, Obuse ir Sudzaka, pietuose – su Ueda ir Čikuma, pietvakariuose – su Omačiu ir Omiu, Čikuhoku ir Ikusaka, vakaruose – su Šinšiušinmačiu, Nakadžiju ir Ogava, šiaurės vakaruose – su Hakuba ir Otariu.

## Sportas
1998 m. Nagane vyko XVIII žiemos olimpinės žaidynės.
### Futbolas
* AC Nagano Parceiro futbolo klubas;
* „Nagano U“ stadionas, talpa 13 000.

## Miesto simboliai
Oficiali miesto gėlė yra obelis, medis – Japoninė liepa.

## Nuorodos
* Oficiali Nagano svetainė (japonų k.)
Rockstar Games

**Rockstar Games** – tarptautinis kompiuterinių žaidimų kūrėjas ir leidėjas, priklausantis bendrovei „Take Two Interactive“. Studija garsėja tokiais žaidimais kaip „Grand Theft Auto“ serija, „Max Payne“, „Red Dead Redemption 2“ ir kitais. Studija daugiausiai kuria atviro pasaulio (*open world*) žaidimus, t. y. jų veiksmo vieta driekiasi ištisomis platybėmis. Studiją 1998 m. įkūrė Terry Donovan, Jamie King, Sam Houser, Dan Houser ir Gary Foreman.

## Studijos

### Dabartinės

### Buvusios

## Žaidimai

## Filmai
„Rockstar Games“ prodiusavo filmus „The Football Factory“ (2004 m.) ir „Sunday Driver“ (2005 m.).

## Išnašos

## Nuorodos
* Oficiali svetainė
Volslas

**Volslas** – miestas vidurio Anglijoje, į šiaurės vakarus nuo Birmingamo. Sudaro savivaldų rajoną. Odos apdirbimo, elektronikos, tekstilės, maisto, metalo apdirbimo, chemijos, orlaivių pramonė.

## Istorija

Gyvenvietė minima nuo 1002 m. kaip *Walesho*. XIII a. buvo nedidelis prekybinis miestelis. Pramonės revoliucijos metu smarkiai išaugo.

## Sportas
* Walsall FC (futbolas)
Vulverhamptonas

**Vulverhamptonas** – miestas vidurio vakarų Anglijoje, į šiaurės vakarus nuo Birmingamo. Tekstilės, automobilių, elektronikos, įrengimų, metalo apdirbimo pramonė.

## Istorija

Vulverhamptono įkūrimo data laikomi 994 m., kuomet pastatytas vienuolynas. 1425 m. pastatyta Šv. Petro bažnyčia. XIII a. tapo prekybiniu miestu bei vilnos pramonės centru. Pramonės perversmo metu išvystyta metalurgijos pramonė, smarkiai pagausėjo gyventojų.

## Sportas
* Wolverhampton Wanderers FC (futbolas)

## Galerija

Vaizdas:Wolverhampton 1921.jpg |Volverhamptono žemėlapis 1921 m.
Vaizdas:Wolverhampton Art Gallery 2.jpg|Meno galerija
Vaizdas:Beatties Building, Wolverhampton.jpg |Miesto centras
Vaizdas:Midland Metro terminus, Wolverhampton.jpg |Miesto metro 
Vaizdas:Wolverhampton Central Library.jpg |Centrinė biblioteka
Vaizdas:20250322 103445 Vulverhamptono geležinkelio stotis.jpg|Geležinkelio stotis
Šilutės aerodromas

**Šilutės aerodromas** iki 2006 m. buvo LK KASP Juozo Kasperavičiaus aviacijos eskadrilė. Aerodromas įsikūręs 4 km į pietryčius nuo Šilutės miesto centro, šalia Armalėnų kaimo. Dabar yra atkurtas Šilutės aeroklubas. Aviacijos klubas turi 12 dviviečių sklandytuvų, 3 aukštos klasės sklandytuvus, du 4 vietų lėktuvus „Wilga – 35A" (PZL- 104). Aerodromo infrastruktūra leidžia priimti sportinius lėktuvus.

## Istorija
Šilutė buvo vienas pirmųjų pokario Lietuvos miestų, kuriame pradėta kurti sportinė aviacija. Aeroklubas čia įkurtas 1957 m. vadovaujant aviacijos sportininkui ir aviakonstruktoriui Vladui Kensgailai. Iki 1960 m. skraidymai vyko pievoje pietinėje miesto pusėje. Aeroklubui persikėlus į buvusį vokiečių įkurtą karo lauko aerodromą prie Armalėnų, klubo nariai talkų būdu pastatė administracinį pastatą su mokymo klasėmis ir skrydžių vadaviete. V. Kensgailos didelių pastangų dėka 1974 m. buvo baigtas statyti lėktuvų angaras su dirbtuvėmis ir garažais.
Greta kūrėsi ir civilinės aviacijos oro uostas. Šiaurinėje aerodromo pusėje 1970 m. pastatytas asfaltbetonio kilimo-tūpimo takas, peronas ir oro uosto pastatas. Vasaros sezono metu iki 1978 m. veikė oro susisiekimo linija Šilutė – Tauragė – Kaunas – Vilnius ir atgal. Keleiviai buvo skraidinami 12 vietų lėktuvu AN-2. Aerodromu naudojosi transporto, žemės ūkio ir sanitarinės aviacijos lėktuvai bei sraigtasparniai. 1991 m. buvo įkurta SKAT Šilutės aviaeskadrilė, vėliau pavadinta LK KASP Juozo Kasperavičiaus aviacijos eskadrile, kuri 2006 m. buvo išformuota.

## Valdymas
Šilutės aerodromą valdo KASP. Pagal panaudos sutartį laikinai išnuomuotas asociacijai „Šilutės aeroklubas“.

## Nuorodos
* Šilutės aerodromas 1944 m. lapkričio 17d.
Sandvelas

**Sandvelas** () – metropolinis rajonas JK, Anglijoje, Vakarų Midlandso grafystėje, į vakarus nuo Birmingamo. Susideda iš šių miestų: Oldbaris, Roulei Rydžisas, Smetvikas, Tiptonas, Vednesbaris ir Vest Bromvičas. Plotas 85,58 km². 287,6 tūkst. gyventojų. Administracinis centras – Oldbaris.
Meilė (reikšmės)

Žodis **meilė** reiškia:

* meilė – žmogaus patiriamas jausmas;
* Meilė – moteriškas vardas;
** Meilė Lukšienė – lietuvių literatūros tyrinėtoja